**Sveučilište Josipa Jurja Strossmayera u Osijeku**

**Ekonomski fakultet u Osijeku**

**Centar za cjeloživotno učenje**

**objavljuje**

**JAVNI POZIV**

**za upis polaznika na program cjeloživotnog učenja**

**„Program izobrazbe u području javne nabave”**

Ekonomski fakultet u Osijeku (evidencijski broj iz Registra nositelja programa 87.) uz ovlaštenje Ministarstva gospodarstva i održivog razvoja KLASA: UP/I-406-01/21-01/02; URBROJ: 517-08-04-02-03-23-4, datum odobrenja: 23. studenoga 2023., vrijedi do: 4. svibnja 2027. godine, pokrenuo je sukladno Pravilniku o izobrazbi u području javne nabave (NN 65/2017) provedbu Programa izobrazbe u sustavu javne nabave u trajanju od 50 sati interaktivne nastave – predavanja i vježbe.

Planirani početak programa je studeni 2024. godine. O točnom datumu početka izvođenja programa polaznici će biti informirani nakon isteka roka za prijavu a prije upisa na program.

Program se sastoji od predavanja i interaktivnog stručnog rada. Predavanja će se održavati svaki tjedan četvrtkom i petkom poslijepodne te subotom a obveza polaznika je prisustvovanje na najmanje 75% propisanog trajanja programa.

Završetkom Programa sukladno uvjetima Pravilnika o izobrazbi javne nabave (NN 65/2017) te uvjetima navedenim u elaboratu programa cjeloživotnog učenja “Program izobrazbe u području javne nabave”, polaznici stječu potvrdu o pohađanju Programa koja je preduvjet pristupa ispitu koji provodi  središnje tijelo državne uprave nadležno za politiku javne nabave.

UVJETI UPISA:

Pravo prijave programa cjeloživotnog učenja „Programa izobrazbe u području javne nabave“ imaju pristupnici s minimalno završenom srednjom stručnom spremom.

Cijena upisnine je 663,61 EUR.

Uz prijavu pristupnici obvezno prilažu:

1. [Popunjeni obrazac prijave](https://forms.gle/NtPPAugWXVpSSWqBA) (objavljen na mrežnim stranicama Ekonomskog fakulteta u Osijeku).

Obrascu je moguće pristupiti i putem poveznice: <https://forms.gle/NtPPAugWXVpSSWqBA>

1. presliku svjedodžbe o stečenoj stručnoj spremi
2. presliku identifikacijske isprave
3. popunjen i potpisan obrazac [Privole za prikupljanje i obradu osobnih podataka](https://tinyurl.com/mr2mjb5e) objavljen na mrežnim stranicama Ekonomskog fakulteta u Osijeku i uz prijavni obrazac (točka 1.). Obrascu je moguće pristupiti i putem poveznice: <https://tinyurl.com/mr2mjb5e>

Na javni poziv se pod jednakim uvjetima mogu prijaviti osobe oba spola.

Nepravovremene i nepotpune prijave neće se razmatrati.

Prijave s dokazima o ispunjavanju uvjeta podnose se **do 31. listopada 2024. godine** putem [obrasca za prijavu](https://forms.gle/NtPPAugWXVpSSWqBA) uz obvezno učitavanje dokumentacije i navođenje traženih podataka navedenih u okviru ovog javnog poziva u obrazac prijave.

Pristupnicima prijavljenim na javni poziv smatrat će se samo osoba koja podnese pravovremenu i potpunu prijavu te ispunjava formalne uvjete iz javnog poziva.

Potpunom prijavom smatra se prijava koja sadrži sve podatke i priloge navedene u ovom pozivu.

Dodatne obavijesti pristupnici mogu zatražiti od voditelja programa cjeloživotnog učenja ili u Centru za cjeloživotno učenje:

Izv. prof. dr. sc. Domagoj Karačić

Voditelj programa cjeloživotnog učenja

e-mail: domagoj.karacic@efos.hr

Tel: +385 (0)31 22 44 46

Centar za cjeloživotno učenje:

Valentina Helajz, univ. spec. oec.   
e-mail: valentina.helajz@efos.hr  
Tel: +385 (0)31 22 44 00 (centrala)

Mob: +385 (0)91 2244 183

**DEKAN**

**Prof. dr. sc. Boris Crnković**